THE เข้าซื้อที่ดิน-อาคาร-สิ่งปลูกสร้าง มูลค่ารวม 348.21 ลบ.
THE เข้าซื้อที่ดิน-อาคาร-สิ่งปลูกสร้าง และทรัพย์สินที่ใช้ประกอบกิจการจากผู้ขาย 4 ราย รวมเป็นเงินจำนวน 348.21 ลบ. โดยได้มีการโอนกรรมสิทธิ์ทั้งหมดให้บริษัทเรียบร้อยแล้ว
15 ก.ย. 2558

บริษัท เดอะ สตีล จำกัด (มหาชน) หรือ THE ระบุว่า บริษัทได้รับอนุมัติจากมติที่ประชุมวิสามัญผู้ถือหุ้น เมื่อวันที่ 28 ส.ค.58 ให้บริษัทเข้าทำรายการซื้อที่ดิน อาคาร สิ่งปลูกสร้าง และทรัพย์สินที่ใช้ประกอบกิจการจากผู้ขาย 4 ราย มีรายละเอียดดังต่อไปนี้
1. บริษัทจะซื้อที่ดิน อาคาร และสิ่งปลูกสร้าง ที่เป็นที่ตั้งของบริษัท คิมเส็งค้าเหล็ก จำกัด จากนายสุรช จิระพงษ์ตระกูล เป็นจำนวนเงิน 148 ล้านบาท
2. บริษัทจะซื้อเครื่องจักรและอุปกรณ์ จากบริษัท คิมเส็งค้าเหล็ก จำกัด เป็นจำนวนเงิน 3.74 ล้านบาท
3. บริษัทจะซื้อที่ดิน อาคาร และสิ่งปลูกสร้าง ที่เป็นที่ตั้งของบริษัท มหาชัยศูนย์รวมเหล็ก จำกัด จากนายนิรัมดร์ งามชำนัญฤทธิ์ เป็นจำนวนเงิน 146 ล้านบาท
4. บริษัทจะซื้อเครื่องจักรและอุปกรณ์จากบริษัท มหาชัยศูนย์รวมเหล็ก จำกัด เป็นจำนวนเงิน 50.47 ล้านบาท
รวมเป็นเงินทั้งหมด 348.21 ล้านบาท
ทั้งนี้ทางบริษัทได้มีการชำระเงินค่าสินทรัพย์ดังกล่าวข้างต้น และผู้ขายทั้ง 4 รายได้โอนกรรมสิทธิ์ที่ดิน อาคาร และสิ่งปลูกสร้าง รวมทั้งเครื่องจักรทั้งหมดให้เป็นกรรมสิทธิ์ของบริษัทแล้ว เมื่อวันที่ 4 ก.ย.58